કલ્યાણી બસમાં ચઢી ત્યારે પણ અચંબિત હતી અને હમણાં ઉતરી ત્યારે પણ અચંબિત હતી. 'કોણ છે આ છોકરી બોસ, શું તમે એની સાથે કામ કરવા મુંબઈ આવી જશો?' બસના ક્લીનરે પૂછ્યું. 'કોઈ નહીં રે, ચંદુ. આજે સાત વર્ષ પછી ફરી એક નિવેદીતા મને મુંબઈ આવી જવા માટે કહી રહી હતી. પણ હું આપણી આ બસ છોડીને ક્યાંય જવાનો નથી. લા એક સિગારેટ પી લા યાર...!' બસમાંથી નીચે ઊતરી ગયેલી કલ્યાણીના કાને આ વાક્ય જરૂર પડ્યું હશે એટલે જ તો બસ ક્યારની રવાના થઈ ગઈ હોવા છતાં તે હજીય ત્યાં જ જડવત ઊભી હતી.